wickkiey/tamil-wikipedia-chunked huggingface dataset:
# ஆனைக்கொய்யா

## வேளாண்மை

| உணவு மற்றும் வேளாண்மை |  |  |  |
| --- | --- | --- | --- |
| *வெண்ணெய்ப் பழம் (இனம். *' *புயர்டே'); இடது: முழுமையான பழம், வலது: பகுதியளவு* |  |  |  |
| மெக்சிகோ | 1,040,390 | 1 |  |
| இந்தோனேசியா | 263,575 | 2 |  |
| அமெரிக்கா | 214,000 | 3 |  |
| கொலம்பியா | 185,811 | 4 |  |
| பிரேசில் | 175,000 | 5 |  |
| சிலி | 163,000 | 6 |  |
| டொமினிக் குடியரசு | 140,000 | 7 |  |
| - | பெரு | 102,000 | 8 |
| சீனா | 85,000 | 9 |  |
| - | எத்தியோப்பியா | 81,500 | 10 |
| - | <small><sup>1</sup>ஆதாரம்: FAO (2004) வெண்ணெய்ப் பழத்தின் முக்கிய உற்பத்தியாளர்கள்</small> |  |  |  
ஆனைக்கொய்யா மரங்கள் 20 மீ (69 அடி) வரையில் பக்கம் பக்கமாக அமைக்கப்பட்ட 12 செ.மீ (4.7அங்.) – 25 செ.மீ (9.8 அங்.) நீண்ட இலைகளைக் கொண்டு வளர்கின்றன. இதன் பூக்கள் தெளிவில்லாத, பச்சைநிறம் கலந்த மஞ்சள் நிறத்தில், 5 மி.மீ (0.2 அங்.) – 10 மி.மீ (0.4 அங்) அகலத்தில் காணப்படுகின்றன. ஆனைக்கொய்யா பழமானது 7 செ.மீ (2.8 அங்.) – 20 செ.மீ (7.9 அங்.) நீளமும், 100 கிராம் (3.5 அவுன்ஸ்) முதல் 1,000 கிராம் (35 அவுன்ஸ்) வரையிலான எடையையும் கொண்டிருக்கின்றது. இப்பழம் 5 செ.மீ (2.0 அங்.) – 6.4 செ.மீ (2.5 அங்.) நீளமுள்ள ஒரு பெரிய மைய விதையையும் கொண்டிருக்கின்றது.  
மிதவெப்ப மண்டல இனங்களுக்கு, உறைபனி இல்லாத சிறிது காற்றுடன் கூடிய காலநிலை தேவைப்படுகிறது. அதிகமான காற்று ஈரப்பதத்தைக் குறைக்கின்றது. பூக்களில் நீரகற்றலையும், மற்றும் மகரந்தச்சேர்க்கையில் பாதிப்பையும் உண்டாக்குகின்றது. குறிப்பாக, மேற்கிந்திய வகைக்கு ஈரப்பதமும் பூப்பூக்க முக்கியமான வெப்பமான காலநிலையும் தேவைப்படுகிறது. மிதமான உறைபனியின் போது கூட, முழு முதிர்வற்ற பழம் உதிரக்கூடும், இருப்பினும் ஹேஸ் வகை −1&nbsp;°C வரையிலான வெப்பநிலைகளைத் தாங்கிக்கொள்ளும். மரங்களுக்கு நன்கு காற்று ஏற்றப்பட்ட மணல்கள் தேவைப்படுகின்றன. 1 மீ க்கும் மேற்பட்ட ஆழம் சிறப்பானது. பாசன நீர் அதிகமான உவர்த்தன்மையுடையதாக இருக்கின்ற போது விளைச்சல் குறைகின்றது. இந்த மண் மற்றும் காலநிலைச் சூழல்கள் உலகின் சில பகுதிகளில் மட்டுமே நிலவுகின்றன. குறிப்பாக, தெற்கு இசுபெயின், லேவண்ட், தென்னாப்பிரிக்கா, பெரு, சிலியின் மத்திய மற்றும் வடக்குப் பகுதிகள், வியட்நாம், இந்தோனேசியா, இந்தியாவின் தெற்குப் பகுதிகள், இலங்கை, ஆத்திரேலியா, நியூசிலாந்து, பிலிப்பீன்சு, மலேசியா, மத்திய அமெரிக்கா, கரீபியன், மெக்சிகோ, கலிபோர்னியா, அரிசோனா, நியூ மெக்சிகோ, டெக்சாஸ், புளோரிடா ஆகியனவாகும். ஒவ்வொரு மண்டலமும், வேறுபட்ட வகையான இனங்களைக் கொண்டிருக்கின்றன. மெக்சிகோ, இந்த இனங்களின் பிறப்பிடமாகக் கொண்டுள்ளது. இது ஆண்டுக்கு பத்து இலட்சம் டன்களுக்கும் மேலான உற்பத்தியுடன், ஹேஸ் வகையின் மிகப்பெரிய உற்பத்தியாளராக விளங்குகிறது.
# ஆனைக்கொய்யா

## வேளாண்மை

### அறுவடையும் அறுவடைக்குப் பின்பும்

சராசரியாக ஒரு ஆனைக்கொய்யா மரமானது ஆண்டுக்கு சுமார் 120 ஆனைக்கொய்யா பழங்களை உற்பத்தி செய்கின்றது. வணிகப் பழத்தோட்டங்கள் ஆண்டிற்கு ஹெக்டேருக்கு சராசரியாக 7 டன்களை உற்பத்தி செய்கின்றன. சில பழத்தோட்டங்கள் ஹெக்டேருக்கு 20 டன்கள் வரையில் பெற்றுத்தருகின்றன. அதிக விளைச்சல் ஒரு ஆண்டும், மோசமான விளைச்சல் அதனைத் தொடர்ந்த அடுத்த ஆண்டிலும் இருக்கின்றன. இம்மரம் உறைதல் வெப்பநிலையைத் தாங்கிக்கொள்ளாது. மிதவெப்பநிலை அல்லது வெப்பமண்டல காலநிலைகளில் மட்டுமே வளரக்கூடியது.  
ஆனைக்கொய்யா பழம் என்பது காலநிலை சார்ந்த பழம் (மற்றொன்று வாழை), அதாவது அது மரத்தில் விளைகின்றது. ஆனால் மரத்திற்கு வெளியில் பழமாகின்றது. வணிகத்தில் பயன்படும் ஆனைக்கொய்யா பழங்கள் கடினமாகவும் பச்சையாகவும் பறிக்கப்பட்டு, குளிரூட்டிகளில் அவற்றின் இறுதி வடிவை அடையும் வரையில் 38 முதல் 42&nbsp;°F (3.3 முதல் 5.6&nbsp;°C) வரையில் வைக்கப்படுகின்றன. ஆனைக்கொய்யா பழங்களை சரியாகப் பழுக்கவைக்க, அவை முதிர்ச்சியடைந்திருக்க வேண்டும். வெண்ணெய்ப் பழங்கள், பழுத்தவுடன் மரத்திலிருந்து விழுகின்றன. அதில் உள்ள எண்ணெயின் அளவைப் பொறுத்து, அவற்றின் சுவையும் நயமும் வேறுபடுகின்றன. பொதுவாக பழமானது முதிர்ச்சியடைந்ததும் பறிக்கப்படுகின்றது; மெக்சிக்கன் விவசாயிகள் ஹேஸ்-வகையான ஆனைக்கொய்யா பழங்களை, 23% க்கும் மேலான உலர்வைக் கொண்டிருக்கும் போதே பறிக்கின்றனர். மேலும், பிற உற்பத்தி நாடுகள் அதே மாதிரியான தரநிலைகளையே கொண்டிருக்கின்றன. பறிக்கப்பட்ட ஆனைக்கொய்யா பழங்கள் அறை வெப்பநிலையில், சில நாட்களில் பழுக்கின்றன (எத்திலீன் வாயுத் தாக்கத்தினால் ஆப்பிள்கள் மற்றும் வாழைப்பழங்கள் போன்ற பிற பழங்களுடன் சேமித்து வைக்கப்பட்டால் விரைவில் பழுக்கின்றன). சிறப்பு அங்காடிகள், பழுக்க வைக்கும் செயலாக்கத்தைத் துரிதப்படுத்த செயற்கையான எத்திலீன் வாயுவினைப் பயன்படுத்துகின்றனர். இந்தியாவில் கொடைகானலை சேர்ந்த பள்ளங்கி பகுதிகளில் அதிகமாக பயிரிடப் படுகிறது .
# ஆனைக்கொய்யா

## வேளாண்மை

### இனப்பெருக்கம்

ஆனைக்கொய்யா மரத்தின் பூக்களில் இருகாலமுதிர்வு இருப்பதால், சுய மகரந்தச் சேர்க்கை ஏற்படுத்த பகுதியளவில் மட்டுமே முடிகின்றது. இளஞ்செடியாக இருக்கும் காலமும் நீண்டது. பெரும்பாலான பயிர்வகைகள் ஒட்டுதல் மூலமாக இனம்பெருகுகின்றன. இவற்றின் பெரும்பாலான வகைகள் தோராய நாற்றுகளிலிருந்தும், பயிர்வகைகளிலிருந்தும் பெறப்பட்டு, ஒட்டு முறையில் வளர்க்கப் படுகின்றன.
இரு பாலின பூ நிலைகளின் கால இடைவெளிகள், பயிர்வகைகளிடையே வேறுபடுகின்றன. "A", "B" என இரண்டு வகையிலான பூக்கள் உள்ளன. "A" பயிர்வகைப் பூக்கள் முதல் நாளின் காலையில் பெண் மலராகத் திறந்து காலையின் இறுதியில் அல்லது பிற்பகலுக்கு முன்னதாக மூடுகின்றன. பின்னர் அவை இரண்டாம் நாளின் பிற்பகல் ஆண் மலராகத் திறக்கின்றன. "B" வகைகள் முதல் நாளின் பிற்பகலில் பெண் மலராகத் திறந்து, மாலையில் மூடி, தொடரும் காலையில் ஆண் மரலாக மீண்டும் திறக்கின்றன.  
:"A" பயிர்வகைகள்: ஹேஸ், க்வென், லாம்ப் ஹாஸ், பிங்கெர்டன், ரீடு.  
:"B" பயிர்வகைகள்: ஃப்யூர்டே, ஷார்வில், ஜூடனோ, பேகான், எட்டிஞ்ஜர், சர் ப்ரைஸ், வல்ட்டர் ஹோல்.  
ஹேஸ் போன்ற குறிப்பிட்ட பயிர்வகைகள், ஒன்றுவிட்ட ஆண்டுகளில் மட்டுமே இனப்பெருக்கம் செய்யும் இயல்பைக் கொண்டுள்ளன. குளிர் (வெண்ணெய்ப் பழ மரமானது இதனை நன்றாகத் தாங்கிக்கொள்ள முடியாது) போன்ற காரணத்தினால் குறைவான விளைச்சலையும், அப்பருவத்திற்குப் பின்னர், அம்மரங்கள் அடுத்த பருவத்தில் மிகுதியான உற்பத்தியைத் தருகின்றன.
# ஆனைக்கொய்யா

## வேளாண்மை

### நோய்கள்

ஆனைக்கொய்யா மரங்கள் பாக்டீரியா, வைரஸ், பூஞ்சை, நுண்ணோட்ட குறைபாடுகள் போன்றவைகளால் பாதிக்கப்படுகின்றன. நோயானது தாவரத்தின் அனைத்துப் பகுதிகளையும் பாதிக்கக்கூடியது. இந்நோய்கள் இரத்தச் சொட்டு போன்ற கறை, பிளவுகள், குழிவிழுதல் மற்றும் நிறத்திரிபு போன்ற விளைவுகளை உண்டாக்குகின்றன.
# ஆனைக்கொய்யா

## வேளாண்மை

### A பயிர்வகைகள்

#### ஆசு

கலிபோர்னியாவில் பல வகையான பயிர்வகைகள் பயிரிடப்படுகின்ற போதிலும், ஆசு ஆனைக்கொய்யா இன்று மிகவும் பொதுவான ஒன்றாக விளங்குகிறது. இப்பழங்கள் வருடம் முழுவதும் தொடர்ந்து உற்பத்தி செய்யப்படுகின்றன. மேலும் அமெரிக்காவில் அதிகம் பயிரிடப்படுகின்ற ஆனைக்கொய்யாவாகவும் ஆசு விளங்குகிறது. கலிபோர்னியாவின் லா அப்ரா ஐட்சு நகரில் வாழ்ந்த ருடால்ப் ஆசு என்ற தபால்காரர் வளர்த்த ஒரு "தாய் மரத்தில்" இருந்தே ஏனைய ஆசு ஆனைக்கொய்யா மரங்கள் வந்திருக்கின்றன.
# ஆனைக்கொய்யா

## வேளாண்மை

### இது தொடர்பான பன்னாட்டு சிக்கல்கள்

1994 ஆம் ஆண்டில் வட அமெரிக்க கட்டுப்பாடற்ற வர்த்தக ஒப்பந்தம் (NAFTA) நடைமுறைக்கு வந்த பிறகு, மெக்சிகோ வெண்ணெய்ப் பழங்களை அமெரிக்காவிற்கு ஏற்றுமதிசெய்ய முயற்சித்தது.அமெரிக்க அரசாங்கம் அதைத் தடைசெய்தது. இன்று மெக்சிக்கனிலிருந்து வரும் வெண்ணெய்ப் பழங்கள் அனைத்து 50 மாகாணங்களிலும் அனுமதிக்கப்பட்டுள்ளன. USDA ஆய்வாளர்கள் மிச்சோகன் மாகாணத்தில் (மெக்சிகோவில் பயிரிடப்பட்டு வருவதில் 90% ஹேஸ் வெண்ணெய்ப் பழங்களைத் தரும் மெக்சிக்கன் மாகாணம்) இருந்து, உரைப்பனில் இருந்து மில்லியன் கணக்கான பழங்களை வெட்டித் திறந்து பார்த்து பரிசோதித்து, சிக்கல் எதுவுமில்லை எனக் கண்டறிவதால் இது நடைபெறுகிறது. 2005-2006 பருவத்தில் மெக்சிகோவிலிருந்து இறக்குமதியானது 130,000 டன்கள் அதிகரித்தது. இதுபோன்ற பல பன்னாட்டு வர்த்தக சிக்கல்கள் தற்போது குறைந்தும், மாற்றமுற்றும் உள்ளன.
# ஆனைக்கொய்யா

## உடல்நல நன்மைகள்

இப்பழங்களை அதிகமாக உண்ணும் போது, உடலின் கொழுப்பு அளவு கூடுவதாக எண்ணுகின்றனர். ஆனால், ஆய்வுகளின் படி, இரத்த சீர் கொழுப்பு அளவுகளில் நல்ல மாற்றங்கள் ஏற்பட்டு, மனித உடல் கொழுப்பு வகைகள் குறைகின்றன என கண்டறியப்பட்டுள்ளது. வெண்ணெய்ப் பழத்தால், ஏழு நாட்கள் உயர்ந்த உணவுக் கட்டுப்பாட்டிற்குப் பிறகு, ஹைப்பர்கொலஸ்ட்ரால்மியா நோயாளிகளுக்கு மொத்த சீரம் கொழுப்பு அளவுகளில் 17% குறைந்துள்ளது கண்கூடானது. இந்த ஆய்வுகளானவை LDL (மோசமான கொழுப்பு) மற்றும் டிரைகிளிசரைடு ஆகியவற்றின் அளவுகளில் 22 சதவீதத்தைக் குறைக்கின்றன மற்றும் HDL (சீரான கொழுப்பு) அளவுகளில் 11 சதவீதத்தை அதிகரிக்கின்றன என்பதையும் காட்டின. மேலும், ஜப்பானிய குழுவானது நான்கு *சிரால்* கூறுகளை ஒருங்கிணைத்து (2R, 4R)-16-ஹெப்டடெசின்-1, 2, 4-டிரியால் என்பதனை இயற்கையான பாக்டீரியா எதிர்ப்புக் கூறுகளாகவும் மாறுவது கண்டறியப்பட்டுள்ளது.
# ஆனைக்கொய்யா

## பயன்பாடுகள்

உலகில் இப்பழங்கள், பிற உணவுகளுடன் கலந்து கலவையாக பல விதங்களில் உண்ணப்படுகின்றன.
# ஆனைக்கொய்யா

## பயன்பாடுகள்

### ஊட்டச்சத்து மதிப்பு

ஒரு வெண்ணெய்ப் பழத்தின் கலோரிகள் சுமார் 75% கொழுப்பிலிருந்து வருகின்றன. பெரும்பாலும் இது நிரம்பாத ஒற்றைக் கொழுப்பு ஆகும். வெண்ணெய்ப் பழங்கள், வாழைப்பழங்களை விடவும் 60% அதிகமான பொட்டாசியத்தையும் கொண்டுள்ளன. அவை B வைட்டமின்களில் அதிகச் செறிவைக் கொண்டுள்ளன. அதே போன்று வைட்டமின் E மற்றும் வைட்டமின் K ஆகியவற்றிலும் அதிகச் செறிவைக் கொண்டுள்ளன. அவை எந்தப் பழத்திலும் காணப்படும் உயர்ந்த நார்ச்சத்தைக் கொண்டுள்ளன - அதில் 75% கரையாத தன்மை மற்றும் 25% கரையுந்தன்மை நார்ச்சத்துக்களைக் கொண்டுள்ளன.  
வெண்ணெய்ப் பழத்தில், ஒரு இரட்டைப்பிணைப்பு, அவோகடேன் (16-ஹெப்டாடெசின்-1,2,4-டிரையோல்) ஆகியவற்றுடன் கொழுப்பைக் கொண்ட டிரையோல் (கொழுப்பு ஆல்கஹால்) காணப்படுகின்றது.
# ஆனைக்கொய்யா

## பயன்பாடுகள்

### வீட்டுத்தாவரம்

வீட்டுத்தாவரமாகவும் பயன்படுத்துவதற்கான வளரியல்பைக் கொண்டுள்ளது. பொதுவாக விதையானது வழக்கமான மண் சூழலிலும், அதன் மாற்றாக நீர் கொள்கலனில் பகுதியளவு நீரில் மூழ்கடிக்கப்பட்ட சூழலில் தளிர் விடும். பின்னதாகக் குறிப்பிட்ட முறையில் வளர்த்தால் விதைத்து 4-6 வாரங்களுக்குள் விதை முளைவிடத்தொடங்கும். இந்த நான்கு வார காலத்தில் விதையானது, வளமான மண்ணில் விதைத்து வளர்க்கப்படுகிறது. தாவரமானது வழக்கம்போல் வளரும், மேலும் அதிகம் வளர்ந்தால் தேவையான அளவில் கத்தரித்து விடலாம். இருப்பினும் இது போதிய சூரிய ஒளியும், மற்றொரு தாவரத்துடன் இனப்பெருக்க மகரந்தச்சேர்க்கையும் இல்லாமல் பழத்தைக் கொடுக்காது.
# ஆனைக்கொய்யா

## விலங்குகளில் தாக்கம்

பூனைகள், நாய்கள், மாடுகள், ஆடுகள், முயல்கள், எலிகள், பறவைகள், மீன், குதிரைகள் போன்ற விலங்குகள் வெண்ணெய்ப் பழ மர இலைகள், பட்டை, தோல் அல்லது விதை ஆகியவற்றை உட்கொள்ளும் போது, கடுமையான தீங்கடையவோ, உயிரிழக்கவோ கூடும் என்பதற்கான ஆதாரம் ஆவணமாக்கப்பட்டுள்ளது. வெண்ணெய்ப் பழம், சில பறவைகளுக்கு நஞ்சாகவும் மாறி விடுகிறது. மேலும் ASPCA, பல தளங்கள் பூனைகள், நாய்கள், குதிரைகள் உள்ளிட்ட பல விலங்குகளுக்கு நச்சுத் தன்மை கொண்டதைப் பட்டியலிட்டுள்ளன. அவாகடோ என்பது அவோடெர்ம் நாய் உணவுகளிலும், பூனை உணவுகளிலும் சேர்க்கப்படுகின்றன. இருப்பினும், வெண்ணெய்ப் பழம் எவ்வாறு செயல்படுத்தப்படுகின்றது என்ற விவரம் தெரியாமல், இந்த உணவு பாதுகாப்பானதா? இல்லையா? என்று கூறுவதை ASPCA மறுக்கின்றது.  
வெண்ணெய்ப் பழ மர இலைகள், பெர்சின் எனப்பட்ட நச்சு கொழுப்பு அமில வழிப் பொருளைக் கொண்டிருக்கின்றன. இதில் தேவையான அளவு குதிரை சூலை ஏற்படுத்தக் கூடியது, கால்நடை மருத்துவச் சிகிச்சையின்றி இறப்பை ஏற்படுத்தும். இரையக குடலிய அழற்சி, வாந்தி, வயிற்றுப்போக்கு, மூச்சுத்திணறல், இரத்தச் சேர்க்கை, இதயத்தின் திசுக்களை சுற்றிலும் திரவம் குவிதல், இறப்பு உள்ளிட்டவை, இதன்அறிகுறிகள் ஆகும். பறவைகளும், இந்த நச்சுச் சேர்க்கையால் பாதிக்கப்படுகின்றன. மனிதர்களில் எதிர்மறை விளைவுகள், ஒவ்வாமை கொண்டவர்களிடத்திலும், உடல் நல குறைபாடுகள் உள்ளதாகத் தெரிவிக்கின்றனர்.
# ஆனைக்கொய்யா

## சமையல் குறிப்புகள்

- வெண்ணெய்ப் பழங்கள், சமைக்காமல் உண்ணக்கூடியவையாக இருந்தாலும், இனிப்புக் கலவைக்கான அடிப்படையாகப் பயன்படுத்தப்படுகின்றன. குயாகாமோல் என்பது வெண்ணெய்ப் பழத்திலிருந்து உருவாக்கப்படும் பிரபல உணவுகளில் ஒன்றாகும்.
- வறுத்த ரொட்டியில் வெண்ணெய்ப் பழம் சேர்ப்பது பொதுவான காலை உணவு ஆகும். அரைக்கப்பட்ட வெண்ணெய்ப் பழத்துடன், கொஞ்சம் எலுமிச்சைச் சாறு, உப்பு மற்றும் மிளகுத்தூள் சேர்த்து, அதை உடனடியாக வறுத்த, சூடான ரொட்டியில் பரப்புவதன் மூலம் இது தயாரிக்கப்படுகிறது.
- வெண்ணெய்ப் பழத் துண்டுகள் பெரும்பாலும் ஹாம்பர்கர்கள், டோர்ட்டாக்கள், ஹாட் டாக்குகள் மற்றும் கார்னீ அசடா ஆகியவற்றில் சேர்க்கப்படுகின்றன.
- வெண்ணெய்ப் பழத்தை முட்டைகளுடன் (துருவிய முட்டைகளில், டார்ட்டிலாக்களில் அல்லது ஆம்லெட்களில்) சேர்க்கலாம்.
- கலிபோர்னியா ரோல்கள், ம் பிற மகிஷூஷி ("மகி", அல்லது உருட்டப்பட்ட ஷூஷி) ஆகியவற்றில் வெண்ணெய்ப் பழம் ஒரு முக்கியச் சமையல் பொருளாகும்.
- தெற்கு ஆப்பிரிக்க பகுதியில், அவாகடோ ரிட்ஸ் பொதுவான உணவாகும்.
# பழந்தமிழ் இலக்கியங்களில் ஆடையைக் குறிக்கும் சொற்கள்

இது **பழந்தமிழ் இலக்கியங்களில் ஆடையைக் குறிக்கும் சொற்கள்** தொடர்பான பட்டியல் ஆகும். இன்றுள்ள தமிழ் இலக்கியங்கள் 2000 ஆண்டுகளுக்கு முற்பட்ட காலத்தில் இருந்து தொடங்குகின்றன. அக் காலத்திலிருந்து தொடர்ச்சியாகக் கிடைக்கும் இலக்கியச் சான்றுகளில் இருந்து ஆடைகள் தொடர்பான பல சொற்கள் கிடைக்கின்றன. இவற்றுட் சில தமிழர்களுக்கே உரிய ஆடைகளைக் குறிப்பவை. வேறுசில பிற பகுதிகளுக்கு உரிய ஆடைகளைக் குறிப்பவை. இவ்வாறான சொற்கள் இங்கு பட்டியலிடப்பட்டுள்ளன.  
- உடை
- தழையுடை
- துகில்
- கலிங்கம்
- அறுவை
- சிதார்
- ஆடை
- உடுக்கை
- கச்சு
- ஈரணி
- தானை
- காழகம்
- போர்வை
- கச்சை
- வம்பு
- மடி
- பட்டு
- சீரை
- படம்
- படாம்
- பூங்கரைநீலம்
- உத்தரியம்
- கம்பலம்
- கம்பல்
- கவசம்
- சிதர்வை
- தோக்கை
- வார்
- மெய்ப்பை
- மெய்யாப்பு
- புட்டகம்
- தூசு
- ஒலியல்
- அரணம்
- சிதவல்
- நூல்
- வாலிது
- வெளிது
- கச்சம்
- கூறை
- அரத்தம்
- ஈர்ங்கட்டு
- புடைவை
- பட்டம்
- உடுப்பு
- கோடி
- கஞ்சுகம்
- சிதர்
- சிதவற்றுணி
- வட்டுடை
- வடகம்
- மீக்கோள்
- வங்கச்சாதர்
- வட்டம்
- நீலம்
- ஆடை
- குப்பாயம்
- கோசிகம்
- பஞ்சி
- தோகை
- கருவி
- சாலிகை
- பூண்
- ஆசு
- வட்டு
- காம்பு
- நேத்திரம்
- வற்கலை
- கலை
- கோதை
- நீலி
- புட்டில்
- சேலை
- சீரம்
- கொய்சகம்
- காழம்
- தோ
- பாவாடை
- கோவணம்  
- பகவதி, கு., *தமிழர் ஆடைகள்*, உலகத் தமிழாராய்ச்சி நிறுவனம், சென்னை, 2003. (முதற்பதிப்பு: 1980).
# சாமுத்ரிகா சாத்திரம்

உடலில் அமைந்துள்ள அங்கங்களின் அமைப்பைப் பற்றிக் கூறுவது **சாமுத்ரிகா சாத்திரம்**. மனித உடலில் ஒவ்வோர் அங்கமும் எப்படி அமைந்திருக்க வேண்டும் என்று இலக்கணம் வகுத்துக் கூறுவது இந்த சாத்திரம்
# சாமுத்ரிகா சாத்திரம்

## சாமுத்ரிகா சாத்திரம்

உடலில் அமைந்துள்ள அங்கங்களின் அமைப்பைப் பற்றிக் கூறுவது தான் சாமுத்ரிகா சாத்திரம். மனித உடலில் ஒவ்வோர் அங்கமும் எப்படி அமைந்திருக்க வேண்டும் என்று இலக்கணம் வகுத்துக் கூறும் இந்த சாத்திரம் சிலை வடிப்பவர்களுக்கும் சித்திரம் வரைபவர்களுக்கும் அடிப்படையாகத் தெரிந்திருக்க வேண்டும் என்று கருதப்படுகிறது. இந்த சாத்திரத்தில் தேர்ந்த சிற்பிகளும் ஓவியர்களும் படைக்கும் சிற்பங்களும் ஓவியங்களும் காலம் கடந்து புகழ்பெறும்.  
இந்த சாத்திரத்துக்கு இன்றைய தேதியில் எந்த வித அறிவியல் பூர்வ ஆய்வுகளின் பின்னணித் துணையும் இருப்பதாகத் தெரியவில்லை.  
ஆண்களில் அழகன் எப்படி இருக்க வேண்டும்; பெண்களில் சிறந்த அழகி எப்படி இருக்க வேண்டும் என்று விளக்கப்பட்டிருக்கும் இந்த சாத்திரத்தின் அடிப்படையில் எப்படிப்பட்ட அவயவங்கள் இருந்தால் அந்த ஆண் அல்லது பெண்ணின் இயல்புகள் எப்படி இருக்கும் என்றும் விளக்கிச் சொல்லப்பட்டுள்ளது.
# சாமுத்ரிகா சாத்திரம்

## சாமுத்ரிகா சாத்திரம்

### பழமை

இந்துமதம், புத்தமதம், சமணமதம் ஆகியவற்றில் இதன் கூறுகள் மேற்கோள்களாக்கப்பட்டுள்ளன. குறிப்பாக, ராமர், கிருஷ்ணர், புத்தர், மகாவீரர் போன்றோர் இந்த சாத்திரத்தின் அடிப்படையிலான லட்சணங்களுடன் இருந்ததாக அவர்களைப் பற்றிய புராணங்களில் சொல்லப்பட்டுள்ளன.
# சாமுத்ரிகா சாத்திரம்

## சில உதாரண லட்சணங்கள்

### ஆண்

ஆள்காட்டி விரல் நீளமாக இருந்தால் எதிலும் தலைமை ஸ்தானம் வகிப்பவர்களாகவும், மிகுந்த அதிகாரங்களை உடையவராகவும் இருப்பார்கள். சற்றே நீலம் பாய்ந்த நாக்கினைப் பெற்றிருப்பது உத்தமம்; அவர்கள் திரண்ட ஐசுவரியங்களைப் பெற்றிருப்பார்கள். குழிந்த மலர்ந்த கண்களைப் பெற்றவர்கள் இரக்க சிந்தை உடையவர்களாக இருப்பார்கள்
# சாமுத்ரிகா சாத்திரம்

## சில உதாரண லட்சணங்கள்

### பெண்

சங்கு போன்ற கழுத்தினை உடைய பெண்கள் பிறந்த வீட்டுக்கும் புகுந்த வீட்டுக்கும் பெருமை தேடித் தருவார்கள். மூக்கு நீண்டு இருந்தால் நீண்ட ஆயுளையும் செல்வத்தையும் பெறுவார்கள். கண்புருவங்கள் வில்லைப் போல் வளைந்து இரு புருவங்களும் சேராமல் இருந்தால் உலகில் ஒருகுறையும் அற்ற சுகபோக வாழ்வு வாழ்வார்கள்.  
**உடல் அமைப்பு**  
நீண்ட கால்களும் கைகளும் உடைய பெண்கள், ஆண்களை அடக்கியாள்வார்கள்.. ஒரு பெண் சாதாரண நிலையில் நின்று கொண்டிருக்கும்போது (அவளது கைகள் தரையை நோக்கி தொங்கிக்கொண்டிருக்கும் நிலையில்) அவளது இரு முழங்கைகளுக்கும் இடையே ஒரு கற்பனைக்கோடு வரையப்படுவதாகக் கொள்வோம். அக்கோட்டின் மையப்பகுதிக்குச் சரியாக அவளது நாபி ( தொப்புள்) அமைந்திருந்தால் அவள் சிறந்த பெண்ணாவாள். அவளது பெண்ணுறுப்பு மிகச் சிறிதாக இருக்கும்; கணவனின் அன்பைப் பெறுவாள். உடலில் தேவையற்ற ரோம வளர்ச்சி அதிகமிருக்காது. அவள் வைத்தது விளங்கும் ; தொட்டது துலங்கும்.
# சாமுத்ரிகா சாத்திரம்

## வெளி இணைப்பு

- ஸ்திரீ புருஷ சாமுத்ரிகா லக்ஷண சாஸ்திரம் நூல்
# மண்

மண்ணியிலாளர் உலகின் மண்ணினை, அதன் தன்மைகளைக் கொண்டு **12** வகைகளாகப் பிரிக்கின்றனர். இவ்வாறு அமைவதற்குக் காரணிகளாக மழை, வெப்பம், மற்றும் காற்றோட்டம் போன்றவைகள் இருக்கின்றன. இக்காரணிகளால் மண்ணின் தன்மை மற்றும் இயல்புகளில் வேறுபாடுகள் ஏற்படுகின்றன.
# மண்

## இந்திய மண்ணமைவுகள்

உலகின் பரப்பளவில், இந்தியா ஏழாவது இடத்திலிருக்கிறது. இந்திய நாட்டின் பரப்பளவு 32,87,782 சதுர கிலோமீட்டர்கள் ஆகும். இப்பரப்பளவில் ஏறத்தாழ 45 சதவீதம் வேளாண்மைக்குப் பயனாகிறது. உலகின் பெரும்பாலான பயிர்களை, இந்தியாவில் பயிரிடும் வகையில் இந்திய மண்ணின் தன்மையுள்ளது. ஏறத்தாழ அனைத்து வகை உலக மண்களும், இந்தியாவில் பரவலாகக் காணப்படுகின்றன.
# மண்

## இந்திய மண்ணமைவுகள்

### மழை

இந்தியாவின் மழைப் பொழிவுகள் மிகவும் வேறுபட்டுக் காணப்படுகின்றன. இந்தியாவில், உலகிலேயே அதிக அளவு மழைப் பொழிவு இருக்கும் சிரபுஞ்சி (வருடத்திற்கு 1000 செ.மீ.வரை) இருக்கிறது. இராஜஸ்தான் பாலைவனத்தில் மிகக் குறைந்த அளவு மழைப்பொழிவு (வருடத்திற்கு 10 செ.மீ.) இருக்கிறது. இவ்விதம் மழைப்பொழிவுகள் வேறுபடுவதால், மண்ணின் வளங்களும் வேறுபடுகின்றன.
# மண்

## இந்திய மண்ணமைவுகள்

### வெப்பம்

இந்திய நாட்டின் வெப்பம் பரவலாக 48 டிகிரி சென்டிகிரேடிலிருந்து, -40 டிகிரி சென்டிகிரேடு வரை நிலவுகிறது. இதனாலும், மண்ணின் தன்மையும், ஈரப்பசையும் வேறுபடுகின்றன.
# மண்

## இந்திய மண்ணின் வகைகள்

இந்திய மண்ணை, அதன் வளத்தன்மையின் அடிப்படையில் **8** வகைகளாகப் பிரிக்கலாம். அவை வருமாறு;-  
1. செம்மண்
1. மணற்பாங்கான மண்
1. மணற்குறு மண்
1. குறு மண்
1. களி மண்
1. கரிசல்மண்
1. செம்புறை மண்
1. வண்டல் மண் அல்லது அடை மண்.
# மண்

## தமிழக மண்ணமைவுகள்

சங்க இலக்கியங்கள் தமிழக நிலத்தை, ஐவகையாக வகைப்படுத்தினர். அவை குறிஞ்சி, முல்லை, மருதம், நெய்தல் மற்றும் பாலை என்பனவாகும். மருத நிலத்தை, வேளாண்மைக்கு ஏற்ற நிலமாக்கினர். மண்ணின் இயல்புகளைக் கொண்டு, நிலங்களை மென்புலம், பின்புலம், வன்புலம், உவர்நிலம் என்று வகைப்படுத்தியிருந்தனர்.  
தமிழ்நாட்டில் ஏறத்தாழ **130** இலட்சம் எக்டேர் பரப்பளவு நிலமுள்ளது. இதில் ஏறத்தாழ **63** இலட்சம் வேளாண்மைக்கு ஏற்ற மண்வளத்தினைப் பெற்றுள்ளது. ஆண்டுக்கு ஏறத்தாழ 100 செ.மீ. மழை பொழிகிறது. இம்மழையளவில் ஐந்தில் ஒரு பங்கு நீர், மண்ணால் உறிஞ்சப்பட்டு நிலத்தடி நீராகிறது.  
உலக வேளாண்மைக்குரிய அனைத்து மண்வகைகளும், தமிழ்நாட்டில் உள்ளதென்று வேளாண் அறிஞர் உரைக்கின்றனர். தமிழகத்தின் மண்வகைகளைப் பின்வருமாறு வகைப்படுத்தலாம்.  
1. செம்மண்
1. செம்புறை மண்
1. கரிசல் மண்
1. வண்டல் மண்
# மண்

## மண்ணின் வளம்

பாறைகளிலிருந்து தோன்றிய மண்ணானது, பாறைகளின் தன்மைகளிலிருந்து மிகவும் வேறுபட்டிருக்கிறது. மண்பரிசோதனை மூலம் மண் வளத்தினைக் கண்டறியலாம். தாவரத்திற்கு மண்ணிலிருந்து, நைட்ரஜன், பாஸ்பரஸ், பொட்டாசியம், சுண்ணாம்பு, மக்னீசியம், கந்தகம்,இரும்பு, மாங்கனீசு, போரான், தாமிரம், துத்தநாகம், குளோரின், மாலிப்டினம் போன்றவைகள் சத்துக்களாகக் கிடைக்கிறது.
# மண்

## மண்ணின் குறைகள்

மண்ணின் களர்த்தன்மை மற்றும் உவர்த்தன்மை, மண்ணின் குறைகளாகும். அவற்றின் இயல்புகளை இயற்கை உரமிட்டு, அம்மண்ணின் வளத்தை மாற்றலாம். இரசாயன உரங்களை இடுவதினால், நல்லத் தரமான மண்ணின் இயல்பும் சீர் கெடுகிறது.
# மண்

## மண்ணடி உயிரிகள்

1. நைட்ரசன் நிலைநிறுத்தும் பாக்டீரியாக்கள்
1. மண்புழு
1. கறையான்
# மண்

## இதனையும் காண்க

1. மண்ணரிப்பு
1. மண் மாசடைதல்
1. சூழ்நிலை சீர்கேடு
1. இயற்கை உரம்
1. கட்டிடப் பொருள்
1. மணல்
1. வேளாண்மை அறிவியல்
1. வேளாண் இயற்பியல்
1. புவிப்புறவியல்
1. மண் விலங்கியல்
# மரகதப்புறா

**மரகதப் புறா** (*Common emerald dove*), வெப்ப மண்டலத் தெற்காசியாவில் பாகிஸ்தானிலிருந்து இலங்கை வரையிலும், கிழக்கே இந்தோனேசியா, வடக்கு, கிழக்கு ஆஸ்திரேலியா வரையிலும் பரவலாகக் காணப்படும் மனைவாழ் புறாவாகும். இப்புறா, பச்சைப் புறா எனவும், பச்சை இறகுப் புறா எனவும் அழைக்கப் பெறுகிறது. இப்புறாவின் பல இனங்கள் காணப்படுகின்றன. இவற்றில் மூன்று ஆஸ்திரேலியாவில் காணப்படுகின்றன. அவையாவன, லாங்கிராஸ்டிரிஸ் (*longirostris* ) மேற்கு ஆஸ்திரேலியாவின் கிம்பர்லியிலிருந்து கேப் யார்க் தீபகற்பம் வரையிலும், கிரைசோகுலோரா (*chrysochlora* ) கேப் யோர்க் தீபகற்பத்திலிருந்து தெற்கு நியூ சவுத் வேல்ஸ் வரையிலும் மற்றும் நார்ஃபோக் தீவிலிருந்து லார்டு ஹோவ் தீவு வரையிலும், நடலிசு (கிறிஸ்துமஸ் தீவு மரகதப்புறா) கிறிஸ்துமஸ் தீவிலும் காணப்படுகின்றன. மரகதப் புறா இந்திய மாநிலமான தமிழ்நாட்டின் மாநிலப் பறவையாகும். இந்திய மாநிலமான தமிழ்நாட்டின் மாநிலப் பறவையாக உள்ளது. இப்பறவை தமிழகத்தில் கடந்த பத்து ஆண்டுகளில் முப்பது சதவீதம் அழிந்துவிட்டதாக கூறப்படுகிறது. பசிபிக் மரகதப் புறா மற்றும் ஸ்டீபனின் மரகதப் புறா இரண்டும் குறிப்புடையதாகக் கருதப்பட்டன.
# மரகதப்புறா

## விளக்கம்

பறத்தல் பொதுவான புறவுகளை ஒத்த விதத்தில் வேகமாகவும் நேராகவும், முறையான இறக்கைத் துடிப்புகளுடன், அவ்வப்போது விரைந்த கூறிய துடிப்புகளுடன் காணப்படும். பொதுவாக இப்பறவை விரும்பிய காட்டுப் பகுதிகளுக்கிடையே, தாழ்வாகப் பறக்கிறது. எனினும், தொந்தரவு செய்யப்பட நேரங்களில், பறப்பதை விட நடப்பதையே விரும்புகிறது. பறக்கும்போது, அடிச்சிறகுகள் பழுப்பு மஞ்சள் நிறமாகவும், பறக்கும் இறக்கைகள் பழுப்புச் சிவப்பு நிறமாகவும் தெரிகிறது.  
மரகதப் புறா தடித்த உருவமுடைய, சராசரியாக 23 முதல் 28 செ.மீ. (10 – 11.2 இன்ச்) நீளமுள்ள, நடுத்தர அளவுள்ள புறாவாகும். பின்பக்கமும் இறக்கைகளும் பளிச்சென மரகதப் பச்சை நிறத்தில் இருக்கும். பறக்கும்போது, இறகுகளும் வாலும் கருத்தும், பின்பகுதி கருப்பு வெள்ளைப் பட்டைகளுடனும் காணப்படுகின்றது. இதன் தலையும், கீழ்ப்பகுதிகளும் *கிரைசோகுலோரா (chrysochlora)* இனத்தில் சிவப்பு நிறத்திலிருந்து (*லாங்கிராஸ்டிரிஸ் (longirostris)* இனத்தில் மர நிறத்திலிருந்து) மெதுவாகக் கீழ் வயிற்றுப்பகுதியில் பழுப்பு நிறமாக மாறுபட்டுக் காணப்படுகின்றது. கண்கள் கருத்தும், அழகும் கால்களும் சிவந்தும் காணப்படுகின்றது.  
ஆண் பறவையின் தோள்ப் பகுதியில் வெளிறிய புள்ளியும், தலை பழுப்பு நிறத்திலும் காணப்படுகின்றது. இவை பெண் பறவைக்கு இருப்பதில்லை. பெண் பறவைகள் மரப் பழுப்பு நிறம் மிகுந்தும், தோள்களில் பழுப்புக் குறியுடனும் காணப்படுகின்றன.இளம் பறவைகள் பெண் பறவைகளை ஒத்த தோற்றத்தில் காணப்படுகின்றன.
# மரகதப்புறா

## பரவல் மற்றும் வாழ்விடம்

இவ்வினம் மழைக்காடுகளிலும் அதை ஒத்த அடர்ந்த ஈரமான காடுகள், தோட்டங்கள், பூங்காக்கள், சதுப்பு நிலக்காடுகள், கடலோரக் குற்றுயரத் தாவரக் காடுகளிலும் காணப்படுகின்றன. இப்பறவை ஐந்தடி வரை உயரம் உள்ள மரங்களில் சில சுள்ளிகளை வைத்துக் கூடு கட்டி, இரண்டு பழுப்பு வெள்ளை நிற முட்டைகளை இடுகிறது. இனச்சேர்க்கை ஆஸ்திரேலியாவில் வசந்த காலத்திலும், தென் கிழக்கு ஆஸ்திரேலியாவில் இளவேனில் காலத்திலும், வடக்கு ஆஸ்திரேலியாவில் வறட்சிக் காலத்தின் பிற்பகுதியிலும் நடைபெறுகிறது.
# மரகதப்புறா

## நடத்தை மற்றும் சூழலியல்

மரகதப் புறாக்கள் தனித்தோ, இரட்டையாகவோ, சிறு குழுக்களாகவோ காணப்படுகின்றன.இனச்சேர்க்கை தவிர மற்ற நேரங்களில் இவை பெரும்பாலும் நிலத்திலேயே காணப்படுகின்றன. இவை நிலத்தில் விழுந்த பழங்களைத் தேடி உண்ணுகின்றன. இவை விதைகள், பழங்கள் மற்றும் பல்வேறு வகையான தாவரங்களை உண்ணுகின்றன. இவை பொதுவாக அணுகக் கூடியவையாகவும் பழக்கப்படுத்தக் கூடியவையாகவும் உள்ளன.  
இவற்றின் கூப்பாடு மென்மையிலிருந்து வலுக்கும் ஆறு அல்லது ஏழு கூவல்கள் கொண்ட, மெதுவான முனகும் கூவலாகக் காணப்படுகின்றது. இவை மூக்கிலிருந்து "ஹூ-ஹூ-ஹூன்" என்றும் ஓ சையிடுகின்றன. ஆண் பறவைகள் இனச்சேர்க்கையின்போது மெல்ல ஆட்டமிடுகின்றன.
# மரகதப்புறா

## வகைப்பாட்டியல்

1743ஆம் ஆண்டில், ஆங்கிலேய இயற்கை ஆர்வலர் ஜார்ஜ் எட்வர்ட்ஸ் தனது *எ நேச்சுரல் ஹிஸ்டரி ஆஃப் அன்காமன் பேர்ட்ஸ் என்ற புத்தகத்தில்* மரகதப் புறாவின் படத்தையும் விளக்கத்தையும் சேர்த்தார். "Green Wing'd Dove" என்ற ஆங்கிலப் பெயரைப் பயன்படுத்தினார். லண்டனுக்கு அருகில் உள்ள ரோதர்ஹித் என்ற இடத்தில் உள்ள ஒரு வணிகரின் வீட்டில் உள்ள ஒரு பறவையிலிருந்து அவர் வரைந்த ஓவியம். கிழக்கிந்தியத் தீவுகளிலிருந்து புறா வந்ததாக எட்வர்ட்ஸிடம் கூறப்பட்டது. 1758 ஆம் ஆண்டில் ஸ்வீடிஷ் இயற்கையியலாளர் கரோலஸ் லின்னேயஸ் தனது *சிஸ்டமா நேச்சுரொவை* பத்தாவது பதிப்பிற்காக புதுப்பித்த போது, *கொலம்பா* இனத்தைச் சேர்ந்த மற்ற அனைத்து புறாக்களுடன் மரகதப் புறாவை வைத்தார். லின்னேயஸ் ஒரு சுருக்கமான விளக்கத்தை உள்ளடக்கினார், *கொலம்பா இண்டிகா* என்ற இருசொல் பெயரை உருவாக்கினார் மற்றும் எட்வர்ட்ஸின் பணிகளை மேற்கோள் காட்டினார். *இண்டிகா* என்ற குறிப்பிட்ட அடைமொழி "இந்தியன்" என்பதற்கான லத்தீன் மற்றும் கிழக்கிந்தியத் தீவுகளைக் குறிக்க லின்னேயஸால் பயன்படுத்தப்படுகிறது. 1843 ஆம் ஆண்டில் ஜான் கோல்ட் என்ற ஆங்கில பறவையியல் வல்லுனரால் அறிமுகப்படுத்தப்பட்ட *சால்கோபாப்ஸ்* இனத்தில் இந்த இனம் இப்போது வைக்கப்பட்டுள்ளது.  
இதில் ஆறு துணையினங்கள் அங்கீகரிக்கப்பட்டுள்ளன:  
- இந்திய மரகதப்புறா *சா. இ. இண்டிகா* ( லின்னேயஸ், 1758) - இந்தியா முதல் தென் சீனா, மலேசியா, பிலிப்பைன்ஸ், இந்தோனேசியா மற்றும் மேற்கு பப்புவான் தீவுகள்
- *சா. இ. இராபின்சோனி* பேக்கர், 1928 – இலங்கை
- *சா. இ. மேக்சிமா* கார்ட்ரெட், 1931 - அந்தமான் தீவுகள்
- *சா. இ. அகஸ்டா* போனபார்டே, 1855 - நிக்கோபார் தீவுகள்
- *சா. இ. நேடாலிசு* லிசுடர், 1889 – கிறிஸ்துமஸ் தீவு (இந்தியப் பெருங்கடல்)
- *சா. இ. மினிமா* ஹார்டெர்ட், 1931 – நும்பா, பயக் மற்றும் மியாசு நும் தீவுகள் (வடக்கு நியூ கினியாவில்)
# சகாந்தர் சா

**சகாந்தர் சா** (Jahandar Shah - 1661-1713) கிபி 1712 ஆம் ஆண்டு முதல் 1713 ஆம் ஆண்டு வரை இந்தியாவை ஆண்ட முகலாயப் பேரரசர் ஆவார். முதலாம் பகதூர் சாவின் மகனான இவர் 1661 ஆம் ஆண்டு மே 10 ஆம் தேதி பிறந்தார். 1712 பெப்ரவரி 27 ஆம் தேதி இவரது தந்தையார் இறந்ததும், இவரும், இவரது உடன்பிறந்தாரான ஆசிம்-உசு-சான் என்பவரும் தனித்தனியே தங்களைப் பேரரசர்களாக அறிவித்துப் பதவிப் போட்டியில் ஈடுபட்டனர். 1712 மார்ச் 17 ஆம் நாள் ஆசிம்-உசு-சான் கொல்லப்பட்டார். சகாந்தர் சா அதன் பின்னர் 11 மாதங்கள் ஆட்சியில் இருந்தார். இக் காலத்தில் அரசு பெரும் சீர்கேடுகளுக்கு உள்ளாகியிருந்தது. சகாந்தர் சா தனது விருப்பத்துக்குரிய மனைவியான லால் குன்வார் என்பவரின் கைப்பாவையாகவே செயல்பட்டு வந்தார். லால் குன்வார், அரசியாக உயருமுன் ஒரு நாட்டியப் பெண்ணாகவே இருந்தார். அவருடைய பிள்ளைகள் பேரரசில் மிக உயர்ந்த பதவிகளில் அமர்த்தப்பட்டனர். 1713 ஆம் ஆண்டு சனவரி 10 ஆம் நாளில் கொல்லப்பட்ட ஆசிம்-உசு-சானின் இரண்டாவது மகன் பரூக்சியார், சையித் சகோதரர்களின் உதவியுடன், ஆக்ராவில் நடந்த போரில் "சகாந்தர் சா"வைத் தோற்கடித்தார். தில்லிக்குத் தப்பியோடிய சகாந்தர் சா அங்கு பிடிக்கப்பட்டுப் புதிய பேரரசரிடம் ஒப்படைக்கப்பட்டார். சகாந்தர் சாவும், லால் குன்வாரும் ஒரு மாதம் வரை அடைத்து வைக்கப்பட்டனர். 11 பெப்ரவரி 11 ஆம் தேதி கொலையாளிகளை அனுப்பிச் சகாந்தர் சாவின் கழுத்தை நெரித்துக் கொன்றுவிட்டனர். கொலையாளிகள் பின்னர் அவரது தலையைத் துண்டித்து பேரரசர் பரூக்சியார்முன் கொண்டு சென்றனர். அவரது உடல் உமாயூனின் சமாதிக் கட்டிடத்தில் அடக்கம் செய்யப்பட்டது. அரியணை ஏறுமுன், சகாந்தர் சா இந்தியப் பெருங்கடல் பகுதிகளில் கப்பலோட்டி வணிகம் செய்து பெரும் பொருள் ஈட்டினார். இவருக்கு மூன்று ஆண் மக்கள் இருந்தனர். 1754 முதல் 1759 வரை பேரரசராக இருந்த இரண்டாம் ஆலம்கீரும் இவர்களுள் ஒருவராவார்.
# சகாந்தர் சா

## உசாத்துணைகள்

- முகலாய வம்சம்
# முதலாம் பகதூர் சா

**முதலாம் பகதூர் சா** (Bahadur Shah I - அக்டோபர் 14, 1643 – 27 பெப்ரவரி 1712) 1707 ஆம் ஆண்டு முதல் 1712 வரை இந்தியாவை ஆட்சி செய்த முகலாயப் பேரரசராவார். இவரது இயற்பெயர் **குதுப் உத்-தீன் முகம்மத் முவாசம்** என்பதாகும். பின்னர் இவரது தந்தையார் இவருக்கு **சா ஆலம்** என்னும் பெயரைக் கொடுத்தார். இவர் பதவி ஏற்றபோது **பகதூர் சா** என்பதைத் தனது அரியணைப் பெயராக ஏற்றுக்கொண்டார்.
# முதலாம் பகதூர் சா

## இளமைக்காலம்

முவாசம், முகலாயப் பேரரசர் ஔரங்கசீப்புக்கும், ராஜௌரியின் அரசரின் மகளான நவாப் பாய் பேகம் சகேபா என்பவருக்கும் இரண்டாவது மகனாக, 1643 ஆம் ஆண்டு புர்கான்பூரில் பிறந்தார். ஔரங்கசீப்பின் காலத்தில் அவரது வடமேற்கு ஆட்சிப் பகுதிக்கு ஆளுனராக முவாசம் நியமிக்கப்பட்டிருந்தார். இப்பகுதியில், சீக்கிய மதம் வழங்கிவந்த பஞ்சாப்பும் உள்ளடங்கியிருந்தது. ஔரங்கசீப்பின் கடுமையான ஆணைகளைத் தனது பகுதியில் முவாசம் தளர்த்தியிருந்தார். இதனால் இப்பகுதிகளில், சஞ்சலமான அமைதி நிலவியது. இவர் சீக்கியர்களின் கடைசிக் குருவான குரு கோவிந்த் சிங்குடன் நட்புடன்கூடிய தொடர்புகளை வைத்திருந்தார்.
# முதலாம் பகதூர் சா

## ஆட்சிக்காலம்

ஔரங்கசீப் இறந்ததுமே முவாசமுக்கும், அவரது உடன்பிறந்தோருக்கும் இடையே பதவிப் போட்டி தலை தூக்கியது. இவரது தம்பிகளில் ஒருவரான முகமது ஆசம் ஷா, தன்னைப் பேரரசனாக அறிவித்து, தில்லி நோக்கிப் படையெடுத்து வந்தான். மூன்று மாதம் வரை பதவியின் இருந்த அவர், "பகதூர் சா"வுடன் இடம்பெற்ற போரில் இறந்தார். இன்னொரு சகோதரரான முகம்மத் காம் பாசுக்கு என்பவரும் 1709 ஆம் ஆண்டில் கொல்லப்பட்டார்.  
ஔரங்கசீப் பேரரசில், சாரியாச் சட்டங்களைக் கடுமையான விதிகளுடன் நிறைவேற்ற ஆணை பிறப்பித்திருந்தார். இதனால், பேரரசுக்கு உட்பட்ட மராட்டியர்கள், சீக்கியர்கள், ராசபுத்திரர்கள் போன்ற பல பிரிவினர் மத்தியில் தீவிரவாதம் தலைதூக்கியிருந்தது. இதனால் ஔரங்கசீப் இறந்தபோது கிளர்ச்சிகள் பரவலாக இருந்தன. பகதூர் சா ஆட்சிப்பொறுப்பை ஏற்றபோது பேரரசு உறுதியற்ற நிலையிலேயே இருந்தது. தந்தையுடன் ஒப்பிடும்போது மிதவாதியாக இருந்த பகதூர் சா, வேகமாகச் சிதைந்துகொண்டிருந்த பேரரசின் தீவிரவாதப் பகுதியினரோடு உறவுகளை மேம்படுத்த முயன்றார். பகதூர் சா, சீக்கியத் தளபதி, பந்தா சிங் பகதூரின் படைகளைப் பின்வாங்க வைத்தார். அவரது மகன் ஆசிம்-உசு-சானின் உதவியோடு அசாமிலும் தனது கட்டுப்பாட்டை நிலை நாட்டினார்.  
இவரது காலத்தில் இசைக்கு மீண்டும் ஆதரவு அளிக்கப்பட்டது. கோவில்கள் எதுவும் அழிக்கப்படவில்லை. இவரது குறுகிய ஐந்தாண்டு ஆட்சிக் காலத்தில் பேரரசு ஒன்றாக இருந்தாலும், உட்பூசல்கள் உயர்நிலையில் இருந்தன. எனினும் இவரது தந்தையாரால் ஏற்படுத்தப்பட்ட இவ்வாறான பாதிப்புக்களை இவரால் சீர்படுத்த முடியவில்லை.  
போர்த்திறமை இன்மை, முதிர்ந்த வயது போன்ற இவரது குறைபாடுகள் பேரரசின் பிரச்சினைகளை மேலும் கூட்டின. இவரது குறுகியகால ஆட்சிக்குப் பின்னர் முகலாயப் பேரரசு ஒரு நீண்ட கால இறங்குமுக நிலையை எய்தியது. இவர் ஒரு துணிவுள்ளவரும், புத்திக்கூர்மை கொண்டவரும் எனக் கூறப்படுகிறது. எனினும் இவரது தந்தையின் அடக்கு முறைகளினால் இவரது திறமைகள் பாதிக்கப்பட்டன. பொதுவாகப் பலரும் இவர் ஒரு மென்மையான, நீதியான மனிதர் என்றும்; படித்த, மதிப்புக்குரிய, ஒழுக்கமான ஒருவராக இருந்தாரென்றும் ஏற்றுக்கொள்கின்றனர். தனக்கு முன் இருந்தவர்களைப் போல் பெருமைக்குரியவராக இல்லாதிருந்தாலும், அவருக்குப் பின் வந்தவர்களுடன் ஒப்பிடும்போது ஓரளவு வெற்றிகரமான ஒருவராக இருந்தார். இவரது சடுதியான இறப்புக்குப் பின்னர் முகலாயப் பேரரசின் வீழ்ச்சி தவிர்க்க முடியாதது ஆகிவிட்டது. இவருக்குப் 12 ஆண்மக்களும், 183 பெண்மக்களும் இருந்தனர்.  
பகதூர் சா 1712 ஆம் ஆண்டு பெப்ரவரி 27 ஆம் தேதி, லாகூரில் சடுதியாக இறந்துவிட்டார். இவரது உடல், மெகரௌலியில், 13 ஆம் நூற்றாண்டைச் சேர்ந்த சூபி குருவான குதுப்புத்தீன் பக்தியார் காக்கி என்பவரின் தர்காவுக்கு அருகேயுள்ள ஓரிடத்தில் பிற முகலாய வம்சத்தைச் சேர்ந்தோரின் கல்லறைகளுக்கு மத்தியில் அடக்கம் செய்யப்பட்டது.
# ஆசிம்-உசு-சான்

**ஆசிம்-உசு-சான்** (Azim-ush-Shan - டிசம்பர் 15, 1664 - மார்ச் 18, 1712), முகலாயப் பேரரசர் முதலாம் பகதூர் சாவின் மூன்றாவது மகனான இவர், பகதூர் சாவின் இரண்டாவது மனைவி மகாராசகுமாரி அம்ரிதா பாய் சாகிபா மூலம் பிறந்தார். முதலாம் பகதூர் சா இறந்தபோது, இவர் வங்காளம், பீகார், ஒரிசா போன்ற பகுதிகளின் ஆளுனராக இருந்தார். உடனடியாகவே தன்னைப் பேரரசராக அறிவித்தார். ஆனால் பின்னர் இடம்பெற்ற பதவிப் போட்டியின் விளைவாக குறுகிய காலத்திலேயே கொல்லப்பட்டார்.  
ஆசிம்-உசு-சான் நான்கு தடவைகள் மணம் புரிந்தார். இவருக்கு ஆறு ஆண்மக்களும் ஒரு மகளும் இருந்தனர். 1713 தொடக்கம் 1719 வரை முகலாயப் பேரரசராக இருந்த பரூக்சியார் இவரது மகனாவார்.
# பரூக்சியார்

**அப்துல் முசாபர் முயினுத்தீன் முகம்மத் சா பரூக்-சியார் ஆலிம் அக்பர் சானி வாலா பாட்சா-இ-பாகர்-உ-பார் [சாகித்-இ-மசுலும்]** என்னும் முழுப்பெயர் கொண்ட **பரூக்சியார்** (Farrukhsiyar - ஆகத்து 20, 1685 - ஏப்ரல் 19, 1719) 1713 முதல்1719 வரை முகலாயப் பேரரசராக இருந்தார். அழகானவராகக் குறிப்பிடப்படும் இவர் மிகவும் பலமற்ற ஒரு ஆட்சியாளராக இருந்தார். ஆலோசகர்களின் போக்குக்கு இலகுவாக இசைந்து கொடுக்கக் கூடியவராக இருந்தார். இவர் சுதந்திரமாக ஆட்சி செய்யக்கூடிய திறமையும், இயல்பும் அற்றவராக இருந்தார். இவரது காலகட்டத்தில் சையத் சகோதரர்களின் பலம் அதிகரித்து வந்தது. முகலாயர் ஆட்சி என்ற முகமூடிக்குப் பின்னால் இவர்களே நாட்டின் உண்மையான ஆட்சியாளர்களாக இருந்தனர்.
# பரூக்சியார்

## வரலாறு

பரூக்சியார், முகலாயப் பேரரசர் முதலாம் பகதூர் சாவின் மகனான ஆசிம் உசு சானின் இரண்டாவது மகனாவார்.இவர் தக்காணத்தில் உள்ள ஔரங்கபாத்தில் 1683 ஆம் ஆண்டு செப்டெம்பர் 11 ஆம் தேதி பிறந்தார். இவரது தாய், காசுமீரில் முகலாய சுபேதாராக இருந்த நவாப் சைசுத்தா கானின் சகோதரி சாகிபா நிசுவான் ஆவார். பரூக்சியார், டிசம்பர் 1715 ஆம் ஆண்டுக்கு முன், காசுமீரத்துப் பிரபுவான சாதாத் கான் பகதூர் என்பவரின் மகளான பக்ருன்நிசா பேகம் சாகிபா என்பவரை மணந்து கொண்டார். பின்னர் சோத்பூரின் மகாராசா அசித்சிங்கின் மகள் இந்திரா கன்வாரையும் திருமணம் செய்தார். மூன்றாவதாக இன்னொரு பெண்ணையும் இவர் மணம் புரிந்ததாகத் தெரிகிறது.
# பரூக்சியார்

## வரலாறு

### ஆட்சிக்காலம்

1713 சனவரி 10 ஆம் தேதி ஆக்ராவுக்கு அருகில் உள்ள சமுகர் என்னும் இடத்தில் அப்போதைய முகலாயப் பேரரசர் சகாந்தர் சா தோற்கடிக்கப்பட்டார். இதனைத் தொடர்ந்து பரூக்சியார் ஆட்சியில் அமர்வதற்கு சையத் சகோதரர்கள் உதவினர். 1713 சனவரி 11 ஆம் நாள் தனது 30 ஆவது வயதில் பரூக்சியார் ஆட்சிப்பொறுப்பு ஏற்றார். ஆனாலும், ஆட்சியதிகாரம் சையத் சகோதரர்கள் கையிலேயே இருந்தது.
# பரூக்சியார்

## வரலாறு

### வணிகச் சலுகை

பரூக்சியாரின் காலத்திலேயே பிரித்தானியக் கிழக்கிந்தியக் கம்பனி முழு வங்காளத்திலும் வரியற்ற வணிகம் செய்வதற்கான உரிமையை ஆண்டொன்றுக்கு மூவாயிரம் ரூபாயைக் கொடுத்துப் பெற்றுக்கொண்டது. கம்பனியின் மருத்துவர் வில்லியம் அமில்ட்டன், பரூக்சியாருக்கு ஏற்பட்ட நோயொன்றைக் குணப்படுத்தியதனால் இவ்வாறு குறைந்த விலைக்கு இச்சலுகை வழங்கப்பட்டதாகச் சிலர் கூறுகின்றனர். சூரத்தில் இருந்த முகலாயர்களின் கடற்படையைத் தாக்கப்போவதாக வதந்தியைக் கிளப்பிவிட்டு இந்தச் சலுகையைப் பெற்றதாக வேறு சிலர் கூறுகின்றனர்.
# பரூக்சியார்

## வரலாறு

### இறப்பு

ஆறு ஆண்டுகளுக்குச் சற்றுக் கூடிய காலமே பதவியில் இருந்த பரூக்சியார், சையத் சகோதரர்களால் பதவியில் இருந்து அகற்றப்பட்டார். இவர் சிறையில் அடைக்கப்பட்டுப் பசியால் வாடினார். 1719 பெப்ரவரி 28 ஆம் நாள், சையத் சகோதரர்களின் ஆணையின்படி பரூக்சியாரின் கண்கள் ஊசியால் குத்திக் குருடாக்கப்பட்டதுடன், 1719 ஏப்ரல் 27/28 இரவில் அவர் கழுத்து நெரித்துக் கொல்லப்பட்டார். பின்னர் பரூக்சியாரின் ஒன்றுவிட்ட சகோதரனான ராபி-உல்-தார்சத் என்பவர் பேரரசன் ஆக்கப்பட்டார்.
# சையத் சகோதரர்கள்

**சையத் சகோதரர்கள்** (*Sayyid brothers*) என்பவர்கள் சையத் அசன் அலி கான் பர்கா மற்றும் சையத் உசைன் அலி கான் பர்கா என்னும் இரு சகோதரர்கள் ஆவர். இவர்கள் ஈராக்கில் உள்ள வாசித் என்னும் இடத்தைச் சேர்ந்த அப்துல் ஃபாரா என்பவரின் வழிவந்தோராவர். பல நூறு ஆண்டுகளுக்கு முன்னர் அப்துல் ஃபாராவும் அவரது 12 ஆண் மக்களும், முகலாயப் பேரரசுக்கு வந்து பட்டியாலாவுக்கு அருகில் உள்ள நான்கு ஊர்களில் குடியேறினர். காலப்போக்கில் இந் நான்கு ஊரிகளிலும் குடியேறிய இவர்களது வழிவந்தோர் அவ்வூர்களின் பெயரைப் பெற்ற நான்கு தனித்தனிக் கிளைகள் ஆயினர். பின்னர் இவர்கள் யமுனை ஆற்றைக் கடந்து, மீரட்டுக்கும் சகாரன்பூருக்கும் இடையே குடியிருப்புக்களை ஏற்படுத்தினர். இப்பகுதிகள் வளமற்ற மணற் பகுதிகளாக இருந்தன. அக்காலத்தில் இப்பகுதிகளில் மிகக் குறைவான மக்களே வாழ்ந்திருக்கக் கூடும்.  
பேரரசர் அக்பர் காலத்தில் இருந்து வீரமும், துணிவும், கர்வமும், ஆடம்பரத்தன்மையும் கொண்ட இக் குலத்தைச் சேர்ந்தவர்கள் புகழ் பெற்ற படைத் தலைவர்களாக இருந்தனர். இத்துணிவு காரணமாக முகலாயரின் முன்னணிப் படைகளுக்குத் தலைமை தாங்கிச் செல்லும் மரபு வழி உரிமை இவர்களுக்குக் கிடைத்தது. 1707 இல் ஔரங்கசீப்பின் மரணத்திற்குப் பிறகு சகோதரர்கள் முகலாய நீதிமன்றத்தில் மிகவும் செல்வாக்கு பெற்றனர் மற்றும் அவர்கள் பேரரசர்களை உருவாக்கி உருவாக்கத் தொடங்கியபோது பேரரசின் உண்மையான இறையாண்மைகளாக ஆனார்கள்.
# சையத் சகோதரர்கள்

## சையத் சகோதரர்களின் தொடக்கப் பதவிகள்

முகலாயப் பேரரசின் வரலாற்றில் சையத் சகோதரர்கள் என்று குறிப்பிட்டுச் சொல்லுமளவுக்குப் பெயர் பெற்ற *சையத் அசன் அலி கான் பர்கா*வும், *சையத் உசைன் அலி கான் பர்கா*வும் மேற்படி குலத்தின் புகழ்பெற்ற பர்கா கிளையின் சையத் கால்வழி வந்தவர்கள் என்ற பெருமையுடன், அவர்களது தனிப்பட்ட வீரச் செயல்களும் அவர்களை முன்னணிக்குக் கொண்டுவர உதவின. இவர்கள் பேரரசர் ஆலம்கீருடைய ஆட்சிக்காலத்தில், தக்காணத்து பிஜாப்பூர், அஜ்மீர் ஆகிய பகுதிகளுக்கு ஆளுனராக இருந்த ஒருவருடைய மக்கள். *சையத் மியான்* எனப்பட்ட *சையத் அப்துல்லா கான்* என்பவரே அவர். சையத் மியான் படிப்படியாக உயர்ந்து பிற்காலத்தில் பேரரசர் முதலாம் பகதூர் சா என பெரிடப்பட்ட இளவரசர் முகம்மத் முவாசம் சா ஆலமுடைய நேரடிச் சேவையில் அமர்த்தப்பட்டார்.  
பிற்காலத்தில் *அப்துல்லா கான்* எனப்பட்ட *சையத் அசன் அலி கான் பர்கா*வும், அவரது சகோதரர் *சையத் உசைன் அலி கான் பர்கா*வும் சையத் மியானின் பல ஆண்மக்களுள் இருவர். 1712 ஆம் ஆண்டளவில் இவர்கள் முறையே 46, 44 வயதுகளை உடையவர்களாக இருந்தனர். 1697 அல்லது 1698 ஆம் ஆண்டு காலப்பகுதியில் அண்ணன் காந்தேசு மாகாணத்தைச் சேர்ந்த சுல்தான்பூர், பங்லானாவில் உள்ள நாசர்பர் ஆகிய பகுதிகளிலும்; பின்னர் அதே மாகாணத்தின் சியுனி - ஹோசங்காபாத் பகுதியிலும் உயர் பதவியில் இருந்தார். அதே மாகாணத்தின் வேறு பகுதிகளிலும் சிலகாலம் பணியாற்றிய பின்னர், அவுரங்கபாத்தின் பொறுப்பு இவரிடம் விடப்பட்டது. தம்பி, அவரது அண்ணனிலும் கூடிய வல்லமை கொண்டவராகக் கருதப்பட்டவர். இவர் பேரரசர் ஆலம்கீரின் ஆட்சிக் காலத்தில் அச்மேர் மாகாணத்தின் ரந்தம்பூர், ஆக்ரா மாகாணத்தின் இந்தாவுன் - பயானா ஆகிய பகுதிகளுக்குப் பொறுப்பாக இருந்தார்.  
பேரரசர் முதலாம் பகதூர் சாவின் மூத்த மகன் இளவரசர் முயிசுத்தீன் சகாந்தர் சா 1694/95 காலப்பகுதியில் முல்த்தான் மாகாணத்துக்குப் பொறுப்பாக அமர்த்தப்பட்டபோது சகோதரர்கள் இருவரும் அவருடன் சென்றனர். பலூச்சி சமீந்தார் மீதான படையெடுப்புக்கான பொறுப்புத் தமக்குத் தரப்படாததை அடுத்து அவர்கள் இளவரசரின் பணியினின்று நீங்கி லாகூருக்குச் சென்றனர். அங்கே அவர்கள் வறுமையில் இருந்ததாகத் தெரிகிறது. பேரரசர் ஆலம்கீர் இறந்ததும், இளவரசர் முகம்மத் முவாசம் சா ஆலம், பேரரசுப் பதவியைக் கைப்பற்றுமுகமாக ஆக்ராவுக்குச் செல்லும் வழியில் லாகூருக்கு வந்தார். அங்கு சென்ற சையத் சகோதரர்கள் அவரது பணியில் இணைந்தனர்.
# வார்ப்புரு:தமிழக இசுலாமிய ஆட்சியாளர்கள்

| தமிழக இசுலாமிய ஆட்சியாளர்கள் |  |
| --- | --- |
| **பாண்டிய சுல்தான்கள்** |  |
| சையித் இப்ராகிம் | கி.பி. 1142 - 1207 |
| செய்யிது சமாலுதீன் | கி.பி. 1293 -1306 |
| **தில்லி சுல்தானகம்** |  |
| முகமது பின் துக்ளக் | கி.பி. 1323-1335 |
| **மதுரை சுல்தான்கள்** |  |
| ஜமாலுத்தீன் ஹஸன்ஷா |  |
| அல்லாவுடீன் உடான்றி |  |
| குட்புதீன் |  |
| நாசிருதீன் |  |
| அடில்ஷா |  |
| பஃருடீன் முபாரக் ஷா |  |
| அல்லாவுடீன் சிக்கந்தர்ஷா |  |
| **ஆற்காடு நவாப்புகள்** |  |
| நவாப் சுல்பிகர் அலி கான் | கி.பி. 1692 - 1703 |
| நவாப் தாவுத் கான் | கி.பி. 1703 - 1710 |
| நவாப் முகம்மது சதாத்துல்லா கான் I | கி.பி. 1710 - 1732 |
| நவாப் தோஸ்த் அலி கான் | கி.பி. 1732 - 1740 |
| நவாப் ஸஃப்தார் அலி கான் | கி.பி. 1740 - 1742 |
| நவாப் முகம்மது சதாத்துல்லா கான் II | கி.பி. 1742 - 1744 |
| நவாப் அன்வர்தீன் முகம்மது கான் | கி.பி. 1744 - 1749 |
| நவாப் சந்தா சாகிப் | கி.பி. 1749 - 1752 |
| நவாப் முகம்மது அலி கான் வாலாஜா | கி.பி. 1749 - 1795 |
| நவாப் உத்தாத் உல் உம்ரா | கி.பி. 1795 - 1801 |
| நவாப் ஆசிமுத்துல்லா | கி.பி. 1801 - 1819 |
| நவாப் ஆசம் ஜா | கி.பி. 1819 - 1825 |
| நவாப் குலாம் முகம்மது கவுஸ் கான் | கி.பி. 1825 - 1855 |
| **மற்றவர்கள்** |  |
| முகம்மது யூசுப்கான் | கி.பி. 1759 - 1764 |
| திப்பு சுல்தான் | கி.பி. 1782- 1799 |
| <small>[ edit ]</small> | } |
# எட்வர்ட் கென்னடி

**எட்வர்ட் மூர்** "**டெட்**" **கென்னடி** (*Edward Moore "Ted" Kennedy*, பிப்ரவரி 22, 1932 – ஆகத்து 25, 2009) மாசசூசெட்ஸ் மாநிலத்திலிருந்து அமெரிக்க மேலவை மற்றும் மக்களாட்சிக் கட்சிஉறுப்பினர். In office from நவம்பர் 1962 முதல் தனது மரணம் வரை தொடர்ந்து பதவி வகித்து ஒன்பது முறை செனட் அவையில் பணியாற்றியவர். அவர் மூளைப் புற்றுநோயால் ஆகத்து 25,2009 அன்று இறக்கும் நேரத்தில், செனட் அவையின் இரண்டாவது மூத்த உறுப்பினராக விளங்கினார்.. அவரது பேச்சாற்றலுக்கும் தாராள கொள்கைகளுக்கு அளித்த ஆதரவிற்காகவும் மிகவும் அறியப்பட்டவர்.அமெரிக்காவின் புகழ்பெற்ற கென்னடி குடும்பத்தில் நீண்டநாட்கள் அரசியல் வாழ்வில் பங்கேற்றவர். துப்பாக்கி சூட்டில் மறைந்த அமெரிக்க அதிபர் ஜோன் எஃப். கென்னடி மற்றும் செனடர் இராபர்ட் எஃப். கென்னடி இருவருக்கும் இளவல்.
# விக்கிப்பீடியா:பயிற்சி (வரவேற்பு)

<div>
# விக்கிப்பீடியா:பயிற்சி (வரவேற்பு)

## விக்கிப்பீடியா தொகுத்தல் பயிற்சி - *வருக!*

விக்கிப்பீடியா கூட்டாகத் தொகுக்கப்படும் ஒரு கலைக்களஞ்சியம். **நீங்கள்** இதன் வளர்ச்சியில் பங்கேற்க இயலும். இந்தப் பயிற்சி நீங்கள் இக்கலைக்களஞ்சியத்திற்கு பங்களிக்க உதவும்.
பின்வரும் பக்கங்கள் விக்கிப்பீடியாவின் உள்ளுறை மற்றும் நடை குறித்த வழிகாட்டல்களைத் தரும். இங்குள்ள சமுதாயம், நிலவும் கொள்கைகள் மற்றும் பழக்கங்களை அறிமுகப்படுத்தும்.
இது ஓர் அடிப்படைப் *பயிற்சி*யாகும்; முழுமையான தகவல் புத்தகம் அன்று. நீங்கள் மேல் விவரங்கள் அறிய விரும்பினால், தொடுப்புகள் கொடுக்கப்படும். இப்பயிற்சியின்போது அவற்றைப் படிக்க விரும்பினால் தனியான உலாவி பக்கத்திலோ, கீற்றிலோ திறந்து படிக்கவும்.  
"*மணல்தொட்டி*" பக்கங்களுக்குத் தொடுப்புகள் கொடுக்கப்பட்டுள்ளன; அங்கு, நீங்கள் படிப்பதைப் பயின்று பார்க்கலாம். படித்தவற்றைத் தயக்கமின்றி முயன்று பாருங்கள். மணல்தொட்டியில் பயிலும்போது எந்தக் குழப்பம் உண்டானாலும் யாரும் கவலைப்பட மாட்டார்கள்.  
<p>*குறிப்பு: இந்தப் பயிற்சி, உங்கள் பக்க வடிவமைப்பு இயல்பிருப்பில் இருப்பதாக அமைக்கப்பட்டுள்ளது. நீங்கள் உள்பதிகை செய்து உங்கள் விருப்பப்படி பக்க வடிவமைப்பு இருக்குமானால், தொடுப்புகளின் இடங்கள் இடம் மாறி இருக்கலாம்.*</p>  
<div>**அடுத்து:** **தொகுப்பது எப்படி என அறியலாம்** <span>→</span>
</div>  
als:Wikipedia:Tutorial
ar:ويكيبيديا:دروس
ast:Ayuda:Tutorial
bs:Wikipedia:Osnovne upute za korištenje
bg:Уикипедия:Наръчник
cs:Wikipedie:Průvodce
de:Hilfe:Tutorial
en:Wikipedia:Tutorial
el:Βικιπαίδεια:Οδηγός για νέους χρήστες
es:Ayuda:Tutorial
eu:Laguntza:Tutorial
fa:ویکیپدیا:خودآموز
fr:Aide:Article
ko:위키백과:길라잡이
hr:Wikipedija:Uvodni tečaj
id:Wikipedia:Tutorial
it:Aiuto:Tutorial
he:ויקיפדיה:ויקיפדיה צעד אחר צעד
jv:Wikipedia:Tutorial
ka:ვიკიპედია:მასწავლებელი
lv:Vikipēdija:Pamācība
hu:Wikipédia:Az első lépések
mk:Википедија:Почетен курс
ms:Wikipedia:Tutorial
nl:Wikipedia:Snelcursus
new:विकिपिडिया:ब्वंकेज्या
ja:Wikipedia:ガイドブック
uz:Vikipediya:Dars
pl:Wikipedia:Tutorial
pt:Wikipedia:Tutorial
ksh:Wikipedia:Eezte Schritte
ro:Wikipedia:Ghid
ru:Википедия:Первые шаги
sco:Wikipedia:Lessons
sk:Wikipédia:Príručka
sl:Wikipedija:Vadnica
sr:Википедија:Упутства
sh:Wikipedia:Kurs/Tečaj
sv:Wikipedia:Nybörjarkurs
te:వికీపీడియా:పాఠం
th:วิกิพีเดีย:สอนการใช้งาน
vi:Wikipedia:Sách hướng dẫn
zh-yue:Wikipedia:指導
zh:Wikipedia:使用指南
# டொமிங்கோ பயஸ்

**டொமிங்கோ பயஸ்** (Domingo Paes) (16 ஆம் நூற்றாண்டு) என்பார் 1520 ஆம் ஆண்டில் விசயநகரப் பேரரசுக்கு வந்த ஒரு போத்துக்கீசப் பயணி ஆவார். விசயநகரப் பேரரசின் தலைநகரான ஹம்பி பற்றி அவர் கொடுத்துள்ள விபரங்கள் இப் பழங்கால நகர் குறித்த பிற வரலாற்றுக் குறிப்புகள் எல்லாவற்றையும் விட கூடுதல் விபரங்களைத் தருபவை. இவர் பேரரசர் கிருட்டிண தேவ ராயர் ஆட்சிக் காலத்தில் விசயநகரப் பேரரசுக்கு வந்தார்.
# டொமிங்கோ பயஸ்

## உசாத்துணைகள்

- ராபர்ட் சீவெல், பெர்னாவோ நூனிஸ், டொமிங்கோ பயஸ், "A forgotten empire: Vijayanagar; a contribution to the history of India" (Inclui uma tradução da "Chronica dos reis de Bisnaga," de Domingos Paes e Fernão Nunes cerca de 1520 e 1535 respectivamente), Adamant Media Corporation, 1982, ISBN 0543925889
- ராதாகமல் முகர்ஜி, "A history of Indian civilization", ஹிந்த் கிதாப்சு, 1958 (பயசின் நூலை மேற்கோள் காட்டுகிறது)
- எச். வி. சிறீநிவாச மூர்த்தி, ஆர். ராமகிருஷ்ணன், "A history of Karnataka, from the earliest times to the present day", எஸ். சந்த், 1977
# பெர்னாவோ நுனிஸ்

**பெர்னாவோ நுனிஸ்** (Fernao Nuniz) ஒரு போத்துக்கீசப் பயணியும், வரலாற்று எழுத்தாளரும், குதிரை வணிகரும் ஆவார். 1535 - 1537 ஆண்டுகளுக்கு இடைப்பட்ட காலப்பகுதியில் அக்காலத்தில் விசயநகரப் பேரரசின் தலைநகராக இருந்த விசயநகரத்தில் தங்கி இருந்தார். இவருடைய எழுத்துக்கள் அக்காலத்தின் விசயநகரம் பற்றிய பல சுவையான விபரங்களைத் தருகின்றன பாரிய அரண்கள், காவல் கோபுரங்கள், பாதுகாப்புச் சுவர்கள் போன்றவற்றின் கட்டுமான வேலைகள் குறித்த தகவல்களும் இவற்றுள் அடங்குகின்றன. இவற்றில் இருந்து இத் தலைநகரத்தின் எல்லைகள் இரண்டாம் புக்காராயர், முதலாம் தேவராயர் ஆகியோர் காலத்தில் விரிவாக்கப்பட்டது தெரியவருகிறது.
# நிக்கோலோ டா கொன்ட்டி

de Nicolò de' Conti (1414-1439)'']]
**நிக்கோலோ டா கொன்ட்டி** (Niccolò de' Conti - 1395–1469) என்பார் ஒரு வெனிசிய வணிகர். இவர் 15 ஆம் நூற்றாண்டின் முற்பகுதியில், இந்தியா, தென்கிழக்காசியா போன்ற இடங்களிலும் பயணம் செய்தார் இவர் இக் காலத்தில் தென் சீனாவுக்கும் சென்றிருக்கலாம் எனக் கருதப்படுகிறது. போலோசு என்பவர் சீனாவில் இருந்து திரும்பியதற்குப் பின்னர், நிக்கோலோ டா கொன்ட்டி கடல்வழியாக 1439 ஆம் ஆண்டில் திரும்பி வரும்வரை வேறெந்த இத்தாலியப் பயணியும் சீனாவிலிருந்து திரும்பியதாகத் தெரியவில்லை. நிக்கோலோ 1419 ஆம் ஆண்டளவில் வெனிசில் இருந்து புறப்பட்டார். சிரியாவில் உள்ள டமாசுக்கசு நகரில் தங்கியிருந்து அரபி மொழியையும் கற்றார். 25 ஆண்டுகளாக ஒரு முசுலிம் வணிகராகப் பல ஆசியப் பகுதிகளிலும் பயணம் செய்தார். இசுலாமிய உலகின் பல மொழிகளையும், அவர்கள் பண்பாட்டையும் அறிந்திருந்ததால் இசுலாமிய வணிகர்களின் கப்பல்களில் பல நாடுகளுக்கும் அவர் செல்ல முடிந்தது.  
நிக்கொலோவின் பயணம் ஏறத்தாழ சீனாவின் அட்மிரல் செங் ஹேயின் பயணங்கள் இடம்பெற்ற அதே காலத்திலேயே நிகழ்ந்தது. நிக்கோலோவின் குறிப்புகள் மேற்படி சீனப் பயணக் குழுவினரின் குறிப்புக்களுக்கு ஒத்தவையாக இருப்பதைக் காண முடியும்.
# செம்மண்

**செம்மண்** என்ற மண்வகை, செவ்வாய் கோளிலும் இருப்பதாக விண்வெளி ஆராய்ச்சிகள் புலப்படுத்துகின்றன. நாம் வாழும் பூமியின் மண்ணைப் பொதுவாக நான்கு வகைகளாகப் பிரிக்கலாம். அவை,
1. **செம்மண்**
1. செம்புறை மண்
1. கரிசல் மண்
1. வண்டல் மண் என்பனவாகும்.
# செம்மண்

### செம்மண் தோற்றம்

செம்மண் வகைகள் அமிலத்தன்மையுடைய கருங்கல், நீஸ் போன்ற பாறைகள், பழங்காலப் படிகப்பாறைகள், உருமாறியப் பாறைகள் போன்றவை காலப்போக்கில் சிதறுண்டு நொறுங்கியதால் உண்டானதாகும். மலைச்சரிவுகளில் இருந்து மழை நீரினாலும், புவி ஈர்ப்பு விசையினாலும் இவை கீழே கொண்டுவரப்பட்டு, மலை அடிவாரங்களில் பரவிக்கிடக்கின்றன. இவைகளில் இரும்பு ஆக்சைடு அதிக அளவில் உள்ளதால், இவை சிவப்பு நிறத்துடன் காணப்படுகின்றன. இவை பொதுவாக ஆழமற்றது. இளகிய இயல்புடையது ஆகும்.
# செம்மண்

### இந்திய செம்மண்

இந்திய நாட்டின்பரப்பளவில் செம்மண் 3,50,000 சதுர கிலோமீட்டர்கள் பரவியுள்ளது. இந்திய மாநிலங்களில் ஒன்றான தமிழ்நாட்டின், மொத்தப் பரப்பளவு 130இலட்சம் எக்டேர் ஆகும். இதில் 78 இலட்சம் எக்டேர் பரப்பளவுள்ள நிலம், **செம்மண்** நிலமாகும். செம்மண் நிலத்தை, செவல் மண் அல்லது செவ்வல் மண் என்றும் அழைப்பர்.  
**செம்மண்ணின் குணங்கள்**  
செம்மண்ணில் பொதுவாக 20 சதவிகிதம் களிமண்ணும், 10 சதம் வண்டல் மண்ணும், 70 சதம் மணலும் கலந்து காணப்படுகின்றன. செவ்வல் மண்ணில் களியின் அளவு, கரிசல் மண்ணைக்காட்டிலும் 50 சதம் குறைவாக உள்ளது. குறைவான களி அளவும் அதிகமான மணலும் உள்ளதால் இவற்றின் மண் துவாரப் பாதையும் அதன் காரணமாக நீர் பிடிப்புத்தன்மையும் குறைந்தே காணப்படுகின்றன. மேலும் இவை கயோலினைட் என்ற களித்தாது அதிக அளவில் உள்ளதால், இம்மண்ணிற்கு நீரைத்தேக்கி வைக்கும் தன்மை குறைவு. செவ்வல் மண்ணில் வெடிப்புகள் தோன்றுவதில்லை.  
**வேதியியல் குணங்கள்**  
செவ்வல் மண்களில் கார அமில நிலை 6.7 லிருந்து 7.0 வரை இருக்கும்.இவைகளில் கரையும் உப்புகளின் அளவு மிகக் குறைவாக உள்ளதால் மின் கடத்தும் திறன் 0.1 என்ற அளவிற்குக் குறைவாகவே உள்ளது. இரும்பு ஆக்சைடின் அளவு 6 சதம் என்ற அளவில் உள்ளது. இது மணிச்சத்து உரத்தை மண்ணில் நிலை நிறுத்தும் தன்மை உடையது. கரிமப்பொருட்களின் அளவு 0.5 சதம் என்ற அளவிற்கும் குறைவாகவே உள்ளது. எனவே இயற்கை உரங்களைப் பயன்படுத்தி கரிமப் பொருட்களின் அளவை உயர்த்துவது அவசியமாகும்.  
** சுண்ணாம்புச்சத்து **: இம்மண்ணில் சுண்ணாம்புச்சத்து 0.2 சதத்திற்கு குறைவாகவே உள்ளதால், சுண்ணாம்புச்சத்தை அதிகமாக எடுத்துக்கொள்ளும் பயிர்களுக்கு சுண்ணாம்புச்சத்தை இடுவது அவசியமாகும். அயனிகள் மாற்றும் திறன் 100 கிராம் மண்ணில் 15 மி.மி என்ற அளவிற்குக்குறைவாகவே உள்ளது. எனவே, ஊட்டச்சத்துக்களை மண்ணில் பயிர்களுக்கு கிடைக்கும் வகையில் பயிரின் சத்துக்களை, பயிர் வளரும் பருவத்தில் 2 அல்லது 3 முறை சிறிது சிறிதாக பிரித்து இடுவது சிறந்தது.  
இம்மண்ணில், **தழைச்சத்து** சராசரியாக ஒரு எக்டேருக்கு 150 கிலோ உள்ளது. இது பயிர்களின் தேவைக்கு குறைவான அளவாகும். மணிச்சத்து, ஒரு எக்டேருக்கு 15 கிலோ உள்ளது. சாம்பல்சத்து, ஒரு எக்டேருக்கு 250 கிலோ உள்ளது மணிச்சத்தும், சாம்பல்சத்தும் பயிர்களுக்கு தேவையான அளவு உள்ளது.  
எனவே, தழைச்சத்தினை, இம்மண்ணிற்கு பொதுப்பரிந்துரையினை விட சற்றுக் கூடுதலாகவும், மணிச்சத்து மற்றும் சாம்பல் சத்து உரங்களை பொதுப்பரிந்துரையின்படியும் அளிக்க வேண்டும்.
# செம்மண்

### செம்மண் வகைகள்

இச்செம்மண்ணை, மேலும் ஐந்து உள் வகைகளாகப் பிரிக்கலாம். அவை,
1. தொமிலி செம்மண்
1. வளம் குன்றிய செம்மண்
1. மணல் கலந்த செம்மண்
1. ஆழம் குறைந்த செம்மண்
1. ஆழமான செம்மண் ஆகியவையாகும்.
# வார்ப்புரு:Infobox Indian jurisdiction 3

<includeonly>{|
|-  
|-  
|-  
|-  
|-  
|-
}|alt=}|Map }}]]  
|yes|<div>
<div><div></div></div></div>
|}}
-|bottom}}) round 4}}%; :) / (|}}-|}}) round 4}}%; height:0; width:0; margin:0; padding:0;">
<div></div>
<div><span>**}}**</span>
</div></div>}}</div></div><small>}}</small></>
|}}
|-  
---  
|- class=mergedrow  
|- class=mergedrow  
|- class=mergedrow  
|- class=mergedrow  
|- class=mergedrow
'''
}
}}
|-  
|- class=mergedrow  
|- class=mergedrow  
|- class=mergedrow  
|- class=mergedrow  
|-
**}}**
}}
}}
|- class=mergedrow  
|- class=mergedrow  
|- class=mergedrow  
|- class=mergedrow  
|- class=mergedrow  
|- class=mergedrow  
|}}
|- class=mergedrow  
|- class=mergedrow  
|- class=mergedrow  
|- class=mergedrow  
|- class=mergedrow  
|- class=mergedrow  
|-  
|- class=mergedrow  
|- class=mergedrow  
|- class=mergedrow  
|-
**நேர வலயம்**
இ.சீ.நே. (ஒ.ச.நே + 05:30)
|-  
|- class=mergedrow  
|-  
|-  
|- class=mergedrow  
|- class=mergedrow  
|- class=mergedrow  
|-  
|-  
|-  
|-  
|-
]</small>
|}}
|-
]]</div></div></div>}}
|}}
|}
</includeonly><noinclude>  
</noinclude>
# வாஸ்ப்-18பி

**வாஸ்ப்-18பி** (*WASP-18b*) என்பது சூரியக் குடும்பத்திற்கு வெளியேயுள்ள ஒரு கோள் ஆகும். இதன் சுற்றுக்காலம் ஒரு நாளை விடக் குறைவானதாகும். இதன் திணிவு ஜுப்பிட்டரின் திணிவைவிட 10 மடங்கு குறைவானதாகும்,.  
இதன் சூரியனுக்கும் மிகக் கிட்டவாகவுள்ள ஒரு கோள் ஏன் இன்னமும் அதன் சூரியனுடன் மோதவில்லை என கீல் மற்றும் மேரிலாந்து பல்கலைக்கழக அறிவியலாளர்கள் ஆராய்ந்து வருகிறார்கள். இதன் சுற்றுப்பாதை எந்த வீதத்தில் சுருங்குகிறது என்பதை அடுத்த பத்தாண்டுகளில் கண்டுபிடித்து விடலாம் என வானியலாளர்கள் நம்புகிறார்கள்.  
எமது சூரியக் குடும்பத்தில் உள்ள செவ்வாய் கோளின் போபோசு என்ற சந்திரன் வாஸ்ப்-18பி போன்று ஒத்த மர்மம் உடையது.போபோசு செவ்வாய்க் கோளை 5,600௦௦ மைல் தூரத்தில் மட்டுமே சுற்றி வருகிறது, அதாவது பூமிக்கும் சந்திரனுக்கும் இடைப்பட்ட தூரத்தை விட 40௦ மடங்கு குறைவானதாகும்.
# டி. எஸ். பாலையா

**டி. எஸ். பாலையா**(*T. S. Balaiah*) (ஆகத்து 23, 1912 - சூலை 22, 1972), தமிழ்த் திரையுலகில் ஒரு பழம்பெரும் நடிகர். திருநெல்வேலியைச் சேர்ந்தவர். கிட்டத்தட்ட 60 ஆண்டுகளுக்கும் மேல் தமிழ்த் திரையுலகின் தலைசிறந்த நடிகர்களுள் ஒருவராகத் திகழ்ந்தார். காதலிக்க நேரமில்லை, ஊட்டி வரை உறவு இவை இவரது நகைச்சுவை நடிப்பிற்கு மகுடங்களாக அமைந்தன.
# டி. எஸ். பாலையா

## இளமை வாழ்க்கை

தந்தை பெயர் சுப்பிரமணியம். பாலையா இளம் வயதிலேயே நடிப்பின் மீது அதிக ஆர்வம் கொண்டிருந்தார். பல நாடக கம்பெனிகளில் சேர்ந்து, பல்வேறு வேடங்களில் நடித்து, சிறந்த நடிகராக உருவானார். பதி பக்தி என்ற நாடகத்தில் நடித்துக் கொண்டிருந்த போது, இவர் வாழ்க்கையில் திருப்புமுனை ஏற்பட்டது. கோவையைச் சேர்ந்த ஏ. என். மருதாசலம் செட்டியார், தன் மூன்று நண்பர்களுடன் சேர்ந்து ‘மனோரமா பிலிம்ஸ்’ என்ற படக்கம்பெனியை தொடங்கினார். ஆனந்த விகடன் ஆசிரியர் எஸ். எஸ். வாசன் எழுதிய சதிலீலாவதி என்ற கதையை படமாக்க தீர்மானித்தார். இந்த கதைக்கும், ‘பதிபக்தி’ நாடகக்கதைக்கும் நிறைய ஒற்றுமை இருந்தது. நாடகத்தில் எந்த மாதிரியான வேடத்தில் பாலையா நடித்தாரோ, அதே மாதிரியான வேடத்தில் இவரை 1936 இல் வெளியான சதிலீலாவதியில் நடிக்க வைத்தார் மருதாசலம் செட்டியார். எல்லிஸ் ஆர். டங்கன் இந்தப்படத்தை இயக்கினார். இப்படம் வெற்றிகரமாக ஓடியது. துவக்க காலங்களில் வில்லன் வேடங்களில் முத்திரை பதித்தார். பிற்காலங்களில் நகைச்சுவை வேடங்களிலும் புகழ் பெற்றார்.